Ai putea primi 1.000 de lei în plus la tichetul Rabla.
Bonusul este doar pentru mașinile fabricate în România. Senatul a votat un proiect legislativ care prevede acest supliment. Decizia finală este a Camerei Deputaților.
Vrei să-ți schimbi mașina veche și ai pus deja ochii pe una produsă la noi în țară? Mai stai puțin. În Parlament e pe terminate un proiect care te avantajează. Adică statul trebuie să dea cu o mie de lei mai mult la tichetul Rabla. Inițiatorii l-au gândit ca pe o măsură de sprijin pentru industria auto, grav afectată în pandemie. Senatul l-a aprobat, dar ultimul cuvânt îl vor avea deputații. Programul Rabla are în acest an cel mai mare buget de până acum.